
„Sök má í salti lizgja.“ 


Hlinir ágætu gjörðarmenn í Bárðardal, og prest= 
urinn orðalaust með þeim, hafa þulið langa rollu á 
9. og 10. bls. tímaritsins Norðra ár 1857, til að 
verja gjörðir sínar í makaskiptamálinu milli Halld- 
órsstaðá og Eyjadalsár, og hefir þeim tekizt það 
eins vel og við var að búast*af slíkum mönnum. 
það var bágt, fyrst þeir tóku svo mikið rúm úr bláði 
voru Norðlendinga, að þeir skyldi sneiða hjá öll- 
um höfuðatriðum málsins, en verja mælsku sinni 
— því mælskir er þeir — tilað snúa út úr og 
hártoga að raunarlausu. þeir tala í ritgjörð sinni 
mikið um „Skollavað,“ sem ranglega hafði verið 
prentað fyrir „Tröllavað“, er það heitir. - Sömu- 
leiðis fara þeir mörgum orðum um það, að fast- 
eign höfundarins hrykki ekki í annan gaflinn, ef 
sú nýja kirkja væri rifin, sem nú stendur á Lundar- 
brekku og önnur ný byggð — meiningin yfir allt 
Lundarbrekku land —, en færa ekkert því til sönn- 
unar, að Halldórsstaðir sje áfallajörð og ekki hálf- 
gildi Eyjadalsártorfunnar í sumu, sem sýndist þó 
nokkru. varða. 

Ósannindi og yfirhylming gjörðarmanna er svo 
víða Í ritgjörð þeirra, að jeg vil ekki þreyta les- 
andann á því, að tína ' það allt saman hvað fyrir 
sig; en skylt finn jeg mjer að gjöra: það fyr= 
ir gjörðarmenn, að koma kk þeirra í 

þessu efni fyrir almennings sjónir, einkum þar 
þeir segja Í ritgjörð sinni, að það fari ávalt bezt 
á því, að gjörðir manna liggi fyrir almennings 
sjónum. Á á 

Strax þegar brjefið kom frá byskupi um það, 
að makaskiptin mætti fram fara, fleygðu gjörðarmenn 
beneficiistaðnum Eyjadalsá með túni, sem er hjerum= 
bil '20 dagsláttur og gjörir um 5. kúa fóður, ásamt 
engi að því skapi, og 50rd. betur. úr hjáleigunni 
Hlíðarenda, fyrir 6 hundruð úr áfallajörðunni Halld- 
órsstöðum, sem túnpartur fylgdi, er gjört, hefði 
eitt  kýrfóður og engi að því skapi, en bjáleiguna 
Hvarf með allri Eyjadalsáreyju „og 30.rd. úr hjá- 
leigunni Hlíðarenda ljetu þeir gilda fyrir önnur 6 
hundruð úr Halldórsstöðum; en. það sem þá var 
eptir úr Hlíðarenda ætluðu þeir að láta gilda fyr- 
irepart þann, er bóndinn Bergvin Einarsson á Sand- 
vík átti í Halldórsstöðum. Sömuleiðis seldu þeir 
Eyjadálsár kirkju út úr prestakallinu, sem þjenað 
hafði til: drottins -dýrkunar síðan á Grettis tíð og 
er mælt, að þeir hafi. svo. ákveðið, „að í kirkjuráð= 
andinn Jón Sigurðsson á Lundarbrekku skyldi eiga 
andvirði hennar fyrir það, að hann leyfði. að messu 
mætti flytja hvern sunnudag á Lundarbrekku. En 
þegar messað hafði verið fimm sinnum hvern sunnu- 
dag eptir annan, þá seldi kirkjuráðandinn Jón Sig- 
urósson eignarjörð sína Lundarbrekku herra prófasti 
Halldóri Björnssyni á Sauðanesi fyrir 1100 spesfur, 
-og, afhenti hann prófasti ' Lundarbrekku kirkju og 
alla hennar reikninga, „en hjelt sjálfur Eyjadalsár 

kírkjuverði og eign. hennar, sem mælt er að numið 
hafi 174 rd. 

Að vísu hefir nú prófastur, prestur og gjörð 
armenn játað það; að, brauðið hafi rýrzt við maka- 
skiptin, en hvað mikið hafa þeir ekki viljað upp 
kveða;:en það er bezt að sjá það af áliti og verk= 
um gjörðarmanna sjálfra. — þeir álíta fjórða part=. 
inn úr Halldórsstöðum í ritgjörð sinni borgaðan 
með 400 .rd., og þá verður: öll jörðin eptir því 
1,600 rd. virði, sem mun fullmikið vera. — þegar 
makaskiptaleyfið var fengið og gjörðarmenn vildu 
tala satt, virtu þeir og seldu hjáleiguna, Hlíðar- 
enda, seim er milli þess að vera fimmtungur og 
sjöttungur úr állri Eyjadalsár torfunni á 500 rd.; 
verður þá eptir því öll Eyjadalsár torfan 2,667 rd., 
og hafa þá gjörðarmenn rýrt brauðið eptir sjálfra 
þeirra mati um 1,067rd. og þó:er hjer ekki þess 
getið, að hálf Eyjadalsársókn gekk undan. presta- 
kallinu til Þþóroddstaða - prestakalls, nje heldur til- 
kostnaðarins til að koma makaskiptunum á, sem ver= 
ið hefði, ef gjörðarmenn hefði haldið orð sín við 
Bergvin Einarsson, 730 rd. 

Ávöxtur sá, sem Í ljós er kominn af maka- 
skiptunum í andlegu tilliti, er sá, að engin embættis- 
gjörð hefur framfarið í prestakallinu 30 vanalega 
messudaga yfir árshringinn, sem aldrei befur fyr 
við borið í minni þeirra sem nú lifa, og fólk 
það, sem var í bezta lagi kirkjurækið í Eyjadals- 
ár kirkjusókn meðan kirkjurnar voru tvær, hef- 
ir sumt ekki komið í guðshús allan veturinn, en 
sumt einu sinni, Og margt af fólki í presta- 

kallinu, sem aldrei tók sakramenti á næstliðnu' 
hausti; svo það er orðin sú raun á, að makaskipt= 
in hafa verið einmitt til þess, að rýra fátækt brauð 
og sóa til þess mörgum hundruðum dala, eður 
1,797 rd., skerða guðsdýrkunina og gjöra prestinn 
óverðugri launa sinna en áður. Engu að síður kom- 
ast gjörðarmenn þannig að orði: „að þeir álíti þessa 
breytingu horfa til bóta fyrir prestakallið og allt 
sóknarfólkið nema kirkjubóndann á Lundarbrekku ;* 
en þó hlýtur það að liggja í augum uppi, að ekki 
gat það verið þeim til góta nje gagns, sem prest- 
urinn flattist frá svo langt, að þeir verta að fara 
á mis við opinbera guðsdýrkun meiri hluta hvers 
árs, og eiga tíu sinnum erviðara að ná til prests 
þegar á liggur. Mjer er því óskiljanlegt, hvernig 
prófastur sjera Halldór Björnsson gat farið að gefa 
samþykki sitt til makaskipti þessara, því öll líkindi 
voru til þess, að hann hefði verið svo kunnugur 
að hann hefði mátt sjá, að hentugri voru tvær kirkj- 
ur €n ein í prestakalli því, sem er nærfellt þingmanna- 
leið á lengd og meir en ein míla vegar á milli sumra 
bæja, einkum. þegar fram eptir dalnum dregur, og 
ekki sízt þegar presturinn situr svo framarlega í 
prestakallinu, að ekki eru nema tveir bæjir fyrir 
framan hann til öræfa eptir fjallshlíðinni. þó kom- 
ast gjörðarmenn svo að orði í bænarskránni til bysk- 
ups: „að Halldórsstaðir liggi í miðju prestakallinu; 
enda gat það nú verið ástæða ef satt hefði verið. 

Eitt er það enn í makaskipta máli. þessu, er 
jeg ekki get álitið sanngjarnt eða hreinlega að far- 
ið: Prestur hafði lvfað áður uefndum Bergvin Ein- 

arssyni undir vitni, að hann skyldi engan halla 
hafa af því, þó hann ljeti hundruð sín til presta- 
kallsins; en í stað þess að efna þetta, ætluðust 
gjörðarmenn til þess, að hann gjörði sig ánægðan 
með andvirði nokkurs hluta úr hjáleigunni Hlíð- 
arenda (nefnil. 400 rd. í peningum), sem þó er öll, 
eins og áður er sagt, milli þess að vera 5. og 6. 
hluti Eyjadalsártorfunnar, en Bergvin átti þó með 
rjettu fjórða part hennar, sem eptir sölu og mati 
gjörðarmanna verða 666 rd. 72sk.; lítur þetta því 
lakar út, þar eð Bergvin er fjölskyldumáður og 
einhver hinn fátækasti, því ekki verður annað sjeð 
en þeir hafi snuðað hann í makaskiptunum um 
266 rd., 72 sk. hafi makaskiptin fengizt að sljettu 
eins og gjörðarmenn segja Í ritgjörð sinni. 

það er nú auðsjeð með hvílíkum halla fyrir 
prestakallið, að makaskipti þessi eiga að heita kom- 
in á, og lá þó annar beinni og betri vegur til 
þess, nefnilega: að selja Eyjadalsártorfuna fyrir 
3000 ríkisdali eins og fyrir hana hefir verið boð- 
ið, en kaupa aptur Lundarbrekku fyrir 2,200 rd. 
eins og prófastur Halldór Björnsson fjekk hana 
keypta, og gjöra hana að beneficiistað, hefði þá 
fengist 800 rd. á milli staðanna, og þó er Lundar- 
brekka 5 bænda býli og sú langmesta jörð í öllu 
prestakallinu; auk þess að það hagar miklu betur, 
að prestur sitji þar heldur en fyrir vestan fljótið, 
því það er hálf snubbótt þegar menn eru búnir 
að ferðast langar leiðir til kirkju sinnar, að þá sjest 
“ enginn presturinn, sem við hefir borið. þetta eru 
nú sóknarmenn farnir að sjá, og sumir að láta sjer 

um munn fara, að þörf væri á að: hafa makaskipti 
á Halldórsstöðum og: Lundarbrekku; en það er 
uppástunga og gáta manna, að ekki mundi veita 
af 900 rd. á milli þeirra jarða, og yrði þá brauðið 
rýrt og sóun til þess 2,697 rd. 

það má því hver sem vill dæma um það ept=- 
ir vild sinni, hvort einum einstökum sóknarmanni 
sem ekki vildi fallast á meðferð þessa á fá- 
tæku brauði, hafi baggað skortur á mannkærleika. 
Hann vissi vel, að undirskriptir bænda voru mis- 
jafnlega fengnar, hjá einum og einum bónda í senn, 
bæði með fögrum orðum og enda Héiki álít jeg, 
að slíkt geti leitt af sjer ranglæti, er yfirboðarar 
lands vors fylgja yfirvarpi þessu, af því þeir eru 
ókunnugir öllum málavöxtum, eins og þeir í raun 
rjettri eru; og það eru líkur til, að í máli þessu 
hafa stiptsyfirvöldin farið eptir sannkölluðu ósann= 
sögli gjórðarmanna. þetta sem hjer Segir, er eitt 
af afreksverkum gjörðarmanna í Bárðardal og yfir- 
formyndurum lands vors, sem eiga að efla og glæða 
andlegar framfarir og sjá um að fátæk brauð sje 
ekki rýrð. 

Ef nokkur vill spyrja að því, hvernig presti 
hefir vegnað þetta ár á Halldórsstöðum, þá er það 
þannig, að hann hitti fyrir eitt hið bezta grasár, 
en eigi að- síður rak hann sig á engjaskort, og 
málnytuskort óvanalezan, og að síðustu svo mik= 
inn heyskort, að hann ljet drepa niður nokkuð af 
fjenati sínum á föstudaginn og laugarinn fyrir 
páska, en sumt af fje hans drapst síðar úr hof og 
varð vargi að bráð, en það sem slórði af lifti á 

aðfluttu heyi. Skaðinn yfir árshringinn er mælt að 
hafi verið með lömbum hundrað fjár og ? hestar; 
sannast hjer því málshátturinn: „Að sjaldan fer 
betur þá breytt er,“ því ekkert af þessu kom fram 
við hann á Eyjadalsá, enda er þetta einstakt dæmi 
í öllu prestakallinu. 

Ef nokkur treystir sjer til eða vill vefengja 
orð mín, þá stendur bjer undir nafn mitt alls 
ódulið. 

Litluvöllum í júnímánuði 1859. 


Wriðfinnur Ellugason. 


Prentað á Akureyri 1861, hjá H. Helgasyni. 

